Zip 573986, (580) - Metal Teeth Silver 5mm Zipsfavorable buying at our shop
Metal Teeth Silver 5mm Zips/Zip 573986, (580)Zip 573986, (580)
Art-No:50_573986_580 Material:100%Metal Colour:black Width:0 cm Use:Clothing Certificates:Oeko-Tex-Standard 100 Legend Nuwe reeks vir tienerharte | Maroela Media
Dit is sekerlik elke ouer se wens dat hul tiener ŉ liefde vir lees ontwikkel, nie net omdat dit ’n mens se lewe verryk nie, maar omdat lees ook ontvlugting bied. En daar is min dinge wat sulke gesonde ontvlugting bied soos ŉ goeie boek.
Cecilia Steyn, ŉ skrywer van tienerfiksie, se boeke verkoop soos soetkoek, en sy meen dis omdat tieners hul eie lewe in die boeke kan sien. “Daar is verrassende elemente in die boeke, die karakters is interessant en ek spreek kwessies aan waarmee tieners hulle kan identifiseer – ouers wat skei, die skool, ma’s en hoe kinders mekaar behandel. Daar is ook altyd ’n gelukkige einde in my boeke, want die lewe is ernstig genoeg.” Cecilia sê haar boeke is veral vir tienermeisies geskryf en dat dié mark veral aanklank by haar boeke sal vind.
Hierdie nuwe skrywer het eers as volwassene ŉ liefde vir lees ontwikkel en meen daar was nie eintlik liefdesverhale, soos haar eie boeke, vir tieners destyds nie. “Ek het in ŉ huis grootgeword waar almal gelees het, maar ek het net nooit as kind ŉ liefde daarvoor ontwikkel nie.”
Dié ma van twee is nuut in die skrywerswêreld en nadat sy haar debuut, Die meisie op die dak, geskryf het, het die gogga haar omtrent gebyt. “Die meeste skrywers het van kleintyd af ŉ liefde vir skryf gehad – beslis nie ek nie. Ek dink ek was verveeld, en toe probeer ek skryf, en toe werk dit!”
Cecilia het vroeg vanjaar Hartklop bekendgestel, die eerste boek van die Tienerharte-reeks. Die tweede boek sal in Junie op die rakke wees, en die derde boek in Oktober.
“Ek wil vir tieners sê dat alles nie verlore is nie, dat hulle in hulself moet glo en dat hulle enigiets kan doen.”
Daar is geen keer aan dié skrywer nie, want sy is reeds besig met ŉ nuwe reeks wat gemik is op jonger tieners, asook ŉ roman vir volwassenes.
Hoe maak mens: Hoe die huwelik kan oorleef in ’n gebroke wêreld
Thys.Viljoen. · 3 jaar gelede
Ek ken die skrywer al van kleins af Sy is werkik cool